17 Maart 2021 05:17
'n Presedent word nou aan universiteite geskep dat sommige studente nie studiegeld hoef te betaal nie. Waar is die regverdigheid teenoor dié wat moet betaal? – Eugene, Paarl Rock
Die berig oor die Fortuner wat in 'n sinkgat in George geval het (15.03) sê "spanne siviele ingenieurs" het die gat beveilig. Daar is nie genoeg siviele ingenieurs in die hele Suid-Kaap om een "span" op te maak nie, en hulle werk seker ook nie met grawe nie. – Siviele ingenieur, Durbanville
Ek kan nie onthou wanneer laas ek so 'n insiggewende stukkie waarheid gelees het soos prof. Sethulego Matebesi se Standpunt (15.03) nie. Uitstekend. – Albert, Strand
So, Eskom gaan die land vir nog minstens vyf jaar gyselaar hou en elke keer afpers met beurtkrag as hulle nog 'n groot verhoging wil hê. En soos gewoonlik sit die regering op hul hande. – Jakobus
Prof. Anton van Niekerk (16.03) rig 'n vraag aan wit mense en sinspeel daarop dat swart slagoffers nie gerespekteer word nie. Met apologie, professor, ek vra dieselfde vraag, omgekeerd. – Rex, Mosselbaai
Adj.pres. David Mabuza (12.03), soos Eskom nou aangaan, gaan daar oor tien jaar nie meer 'n Eskom wees nie! Verminder die werkmag onmiddellik met 40%, dan kan jou droom dalk oor tien jaar waar word. – Frikkie, Jeffreysbaai